Document ID: 31981R0557

Title and Content:
***** ΚΑΝΟΝΙΣΜΟΣ (ΕΟΚ) αριθ. 557/81 ΤΗΣ ΕΠΙΤΡΟΠΗΣ της 2ας Μαρτίου 1981 περί τροποποιήσεως του κανονισμού (ΕΟΚ) αριθ. 2226/78 «περί των λεπτομερειών εφαρμογής των μέτρων παρεμβάσεως στον τομέα του βοείου κρέατος» Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη περί ιδρύσεως της Ευρωπαϊκής Οικονομικής Κοινότητος, τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από την πράξη προσχωρήσεως της Ελλάδος, και ιδίως το άρθρο 6 παράγραφος 5, Εκτιμώντας: ότι το άρθρο 7 του κανονισμού (ΕΟΚ) αριθ. 2226/78 της Επιτροπής (2), όπως τροποποιήθηκε τελευταία από τον κανονισμό (ΕΟΚ) αριθ. 3155/80 (3), ρυθμίζει την παραλαβή των προϊόντων του τομέως του βοείου κρέατος από τους οργανισμούς παρεμβάσεως· ότι είναι αναγκαίο να προβλεφθεί προθεσμία για την πληρωμή των προϊόντων, προκειμένου να επιτευχθεί εναρμόνιση μεταξύ των όρων αγοράς που εφαρμόζονται από τους οργανισμούς παρεμβάσεως λαμβάνοντας υπόψη τις εμπορικές συνήθειες· ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Η ακόλουθη παράγραφος 4 προστίθεται στο άρθρο 7 του κανονισμού (ΕΟΚ) αριθ. 2226/78: «4. Η πληρωμή των αγορασθέντων προϊόντων από τους οργανισμούς παρεμβάσεως διενεργείται μεταξύ της 30ής και της 90ής ημέρας που ακολουθεί εκείνη της παραλαβής.» Άρθρο 2 Ο παρών κανονισμός αρχίζει να ισχύει την 6η Απριλίου 1981. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος. Έγινε στις Βρυξέλλες, στις 2 Μαρτίου 1981.

Classification Labels:
318
317
17
588

Label Descriptions:
{"318": "Λογιστική διαχείριση", "317": "Λογοδοσία", "17": "Δημόσιες επιχειρήσεις", "588": "ΔΗΜΟΣΙΟΝΟΜΙΚΑ"}

EuroVoc IDs (Original): 2737
2449
1155

EuroVoc IDs (Expanded): 2737
2449
1155

Dataset Source: meu

Split: train